Sekolah Kebangsaan Pulau Pasir Mandi

Sekolah Kebangsaan Pulau Pasir Mandi atau nama ringkasnya SK Pulau Pasir Mandi, merupakan sebuah Sekolah Kebangsaan yang terletak di Jalan Jerantut.

Pada 2025, Sekolah Kebangsaan Pulau Pasir Mandi memiliki 29 pelajar lelaki dan 26 pelajar perempuan, menjadikan jumlah keseluruhan murid seramai 55 orang. Ia mempunyai seramai 12 orang guru.2025

Sejarah 
Kewujudan Sekolah Kebangsaan Pulau Pasir Mandi (SKPPM) telah bermula pada tahun 1948. Ia adalah hasil kerjasama dan muafakat penduduk-penduduk Kampung Bukit Lada, Kampung Kuala Tekal, Kampung Sungai Cheh dan Kampung Pulau Pasir Mandi sendiri yang mengambil kata sepakat untuk mendirikan sebuah sekolah  beratap nipah dan bertiang kayu bulat sebagai tempat mulanya pendidikan terutama kepada orang dewasa bagi menyahut seruan kerajaan menghapuskan buta huruf terutama bagi masyarakat Melayu setempat.Buku Pengurusan Sekolah 2025

Justeru atas pemuafakatan tersebut, kerajaan telah memperuntukkan sebidang tanah 3 ekar untuk dijadikan tapak sekolah. Sekolah ini secara rasmi diambil alih oleh kerajaan pada tahun 1952 untuk dijadikan sekolah bagi anak-anak. Nama sekolah ini diambil sempena nama kampung iaitu Kampung Pulau Pasir Mandi di mana tapak asal sekolah ini didirikan. Nama kampung itu sendiri berasal daripada sebuah pulau berpasir yang terletak di tengah-tengah Sungai Pahang berhampiran kampung . Pulau ini masih lagi wujud hingga ke hari ini dan masih dijadikan tempat perkelahan penduduk setempat terutamanya ketika air surut atau musim kemarau. Menurut cerita, sekolah ini pernah dijadikan tempat persinggahan Sultan Pahang iaitu Almarhum Sultan Abu Bakar Ri”ayatuddin Al MUa’azzam Shah semasa dalam perjalanan melawat kampung-kampung di sepanjang sungai Pahang.

SKPPM yang terletak di pinggir Sungai Pahang dan jaraknya  kira-kira 25 kilometer dari Bandar Temerloh merupakan sekolah yang berada di mukim Jenderak 1, di bawah DUN Kerdau dan Parlimen Kuala Krau. Sekolah ini menerima pelajar dari enam buah penempatan iaitu Kampung Bukit Lada, Kampung Sungai Cheh, Kampung Pulau Pasir Mandi, Kampung Teluk, Kampung Kelebang dan Perumahan Makmur Bukit Lada. Kini, SKPPM merupakan sekolah kurang murid (SKM) di kampung tradisional di mana rata-rata ibu bapa dan penjaga murid-murid hanya bekerja sebagai pekebun, penternak ikan dan kerja-kerja hasil kampung.

         Bangunan kayu asal sekolah yang dibina pada tahun 1960 tidak wujud lagi kerana telah diruntuhkan selepas tragedi banjir besar 2014 atas faktor keselamatan dan tapak itu kini dijadikan garaj kereta. Bangunan batu blok B dan kantin pula telah dibangunkan pada tahun 70-an sebagai lambang kemajuan sekolah manakala bangunan blok A setinggi tiga tingkat telah mula didirikan pada tahun 1992 dan siap pada tahun 1994.  Pondok Kokurikulum juga telah dibina hasil gotong-royong pihak PIBG. Pendidikan awal persekolahan bermula di sekolah ini pada tahun 2016 setelah bangunan prasekolah didirikan atas bekas tapak rumah guru di pinggir Sungai Pahang. Pada tahun 2015, hasil sumbangan daripada Majlis Ugama Islam Negeri Pahang, sebuah surau dibina dan kelulusan bangunan telah diperoleh pada tahun 2022.  Pondok Kurikulum SKPPM pula telah didirikan hasil sumbangan Universiti Malaysia Pahang menerusi program Sekolahku Universitiku.

Pencapaian 

Pengurusan Kewangan Cemerlang 2017, 2019, 2020, 2021,2022, 2023.

I CAN Schools Challenge 2022 ( Mewakili Malaysia )

 Alamat
Sekolah Kebangsaan Pulau Pasir Mandi
Jalan Jerantut 
Pahang, Malaysia
Telefon =  01159455661
Fax       = 01159455661

 Pautan luar 



Pulau Pasir Mandi
Pulau Pasir Mandi